Diari Oficial de la Generalitat Valenciana


Sumari del DOGV 9870, del 13-06-2024 (2024/5357)

RESOLUCIÓ de 4 de juny de 2024, de la Conselleria d'Hisenda, Economia i Administració Pública, per la qual s'autoritza una transferència de crèdits del capítol 2 al capítol 4 en el programa 611A00, Direcció i Servicis Generals, per a la reobertura de la línia de concessió directa article 168.1.c S1426, de la Conselleria d'Hisenda, Economia i Administració Pública, per import de 7.470 euros (expedient 06.011.24).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9870

Data del DOGV
:   13-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5357


Data del document
:   04-06-2024

Organisme emissor
:   Conselleria de Hacienda, Economía y Administración Pública

Tipus de document
:   Resolució

Descriptors 

:   * Conselleria d'Hisenda, Economia i Administració Pública

RESOLUCIÓ de 4 de juny de 2024, de la Conselleria d'Hisenda, Economia i Administració Pública, per la qual s'autoritza una transferència de crèdits del capítol 2 al capítol 4 en el programa 611A00, Direcció i Servicis Generals, per a la reobertura de la línia de concessió directa article 168.1.c S1426, de la Conselleria d'Hisenda, Economia i Administració Pública, per import de 7.470 euros (expedient 06.011.24). [2024/5357]  
  
  
Mitjançant el Decret 56/2023, de 14 d'abril, del Consell, s'aproven les bases reguladores de les ajudes directes a persones físiques amb baix nivell d'ingressos del programa «Bo cistella de la compra», i es convoquen estes, i establix, en l'article 8, que la subvenció es finançarà a càrrec de la línia S1425 del programa pressupostari 611.10.4 de l'exercici 2023 amb un import de 70.349.265 d'euros.  
No obstant això, queden en l'exercici 2024 obligacions pendents de pagar de l'exercici 2023 per import global de 7.470 euros, no previstes en el pressupost vigent. Per això, la Conselleria d'Hisenda, Economia i Administració Pública proposa la reobertura de la línia de concessió directa article 168.1.c, «Bo cistella de la compra» la nova codificació de la qual en l'aplicació informàtica Nefis és S1426, en el capítol 4 del programa 611A00 Direcció i Servicis Generals, per import global de 7.470 euros.  
L'esmentada conselleria, per al seu finançament, proposa la transferència de disponibilitats de crèdit en el capítol 2 del mateix programa 611A00, per import de 7.470 euros, import que no està vinculat a compromisos pendents ni a finançament condicionat.  
A este efecte i en virtut del que es disposa en els articles 21 i 24 de la Llei 8/2023, de pressupostos de la Generalitat per a l'exercici 2024, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792, de 20 de febrer) de delegació de determinades competències en òrgans d'esta conselleria, adopta la següent resolució:  
  
Primer  
Autoritzar una minoració de crèdit en l'aplicació K53623709.GE611A00.2, per import de 7.470 euros.  
  
Segon  
Autoritzar un increment de crèdit en l'aplicació D64265881.GE611A00.4 per import de 7.470 euros, que permet la reobertura de la línia de concessió directa article 168.1.c S1426, per a donar cobertura a les obligacions pendents de pagament de l'exercici 2023, amb les dades descriptives que es detallen a continuació:  
  
Codi: S1426 Denominació: Bo cistella de la compra Capítol 4  
Import: 7.470 Beneficiaris previstos: persones físiques  
Mode de concessió:   
concessió directa. Article 168.1.c Descripció i finalitat: pal·liar els efectes negatius de la pujada dels preus dels productes d'alimentació, ocasionada principalment per la crisi energètica derivada de la invasió d'Ucraïna.  
Publicar dades: NO Aportació GV no condicionada: 7.470 euros  
Aportació externa:   
  
  
València, 4 de juny de 2024.- El sotssecretari de la Conselleria d'Hisenda, Economia i Administració Pública: Carlos Pablo Gracia Calandín.